  Анжелика Тихонова корреспондент Удмуртиын ю-нянь утялтон ужъёс йылпумъяськизы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. 2021-тӥ арын Удмуртиысь гуртоос оглом 496,2 сюрс тонна ю тысь кутсазы, шор лыдын ӟечлыкез гектарысь 14,6 центнер луиз Пӧсь но кӧс куазен сэрен со, кылем арен ӵошатыса, 207,2 сюрс тонналы ӧжытгес (2020-тӥ арын элькунысь гурт возёсъёс 7-3,4 сюрс тонна ю тысь жильдӥзы вал, 2019-тӥ арын 625,9 сюрс тонна). Гурт возёс огазеяськонъёс но крестьян-фермер возёсъёс 341,1 сюрс гектарысь ю тысьсэс утялтӥзы. 12,5 сюрс гектарзэс пудо сиёнлы шуыса утялтӥзы. Нош 39,1 сюрс гектарез киземъёссы бырыны шедизы. Уйпал ёросъёс пӧлын тужгес трос урожай Шаркан ёросын басьтӥзы – 25,3 тонна, кыкетӥ интын Глаз ёросын – 22,3 тонна, куинетӥ Балезино ёрос – 21,3 тонна. Лымшор ёросъёс пӧлын нырысетӥ алнашъёс мыно – 49,1 сюрс тонна, кыкетӥ можгаос – 45,5 сюрс тонна, куинетӥ вавожъёс – 39,2 сюрс тонна Бусыосын ужъёс азьланьтӥсько. Гуртоос бакча сиёнъёссэс окто: 46 процентсэ картофказэс но 16 процентсэ мукет бакча емышъёссэс бичазы ини. Озьы ик бусыосысь 64 процентсэ рапсэз но 80 процентсэ етӥнэз утялтӥзы. Со сяна, вуоно арлы кидыс дасяло, кын улэ гыро (ужъёсты 55 процентлы быдэстӥзы ни), объёмистой пудо-сиён дасяло – туннэ нуналлы одӥг пудолы чакласа 19,5 центрен дасязы ини (планъя 25 центнер). Толйись юосты кизён ужъёс но йылпумъясько (чакламлэсь 21 процентлы тросгес кизизы ини). Тодэ вайытом, Удмуртиысь гурт возёсъёслы техниказэс воштыны 110 миллион манет котыр субсидиос сётозы.  Тегъёс: Ижкар Удмуртия гуртвозёс гуртвозёсъяминистерство ютысь  